SPPT พุ่งเกือบ 9% นิวไฮในรอบกว่า 1 เดือน โบรกฯชี้เป็นหุ้นฟื้นตัว
SPPT พุ่งเกือบ 9% นิวไฮในรอบกว่า 1 เดือน โบรกฯชี้เป็นหุ้นฟื้นตัว ปิดตลาดภาคเช้า ราคาอยู่ที่ 5.60 บาท บวก 0.45 บาท หรือ 8.74% สูงสุดที่ 5.75 บาท ต่ำสุดที่ 5.15 บาท มูลค่าซื้อขายที่ 69.13 ล้านบาท 
22 ก.ย. 2560

ผู้สื่อข่าวรายงานว่า ราคาหุ้น บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ปิดตลาดภาคเช้า ราคาอยู่ที่ 5.60 บาท บวก 0.45 บาท หรือ 8.74% สูงสุดที่ 5.75 บาท ต่ำสุดที่ 5.15 บาท มูลค่าซื้อขายที่ 69.13 ล้านบาท ขณะที่ดัชนีตลาดหุ้นไทยโดยรวมลบ 0.59%

 
 
 
 
 
 
 
 
 
 
โดยราคาหุ้น SPPT มีการปรับตัวขึ้นต่อเนื่องเป็นวันที่ 3 นับตั้งแต่วันที่ 20 ก.ย.60 จากราคาอยู่ที่ 5.15 บาท ขณะเดียวกันราคาหุ้นยังปรับตัวขึ้นทำนิวไฮในรอบกว่า 1 เดือน นับตั้งแต่ราคาหุ้นปิดอยู่ที่ระดับ 5.80 บาท เมื่อวันที่ 10 ส.ค. 2560
ด้าน บล.เอเซีย พลัส ระบุในบทวิเคราะห์ (19 ก.ย.) แนะนำ Follow Buy ที่ 5.25 บาท โดยมีเป้าทำกำไรที่ 5.85 บาท และ Cut Loss ที่ 4.90 บาท SPPT เป็นหุ้นที่แอบฟื้นตัวขึ้นมาอย่างเงียบๆ สังเกตได้จากราคาไม่ลงทำ Low ใหม่ และมีปริมาณการซื้อขายเข้าหนุนแท่งเทียนบวกมาตลอดทาง และล่าสุดปิดด้วยแท่งเทียนบวกแบบเต็มแท่ง ในเชิง Price Action เป็นการบอกว่าราคากำลังสะสมพลังเพื่อฟื้นตัวขึ้นในระยะอันใกล้นี้
อนึ่งก่อนหน้านี้ไม่นานนักมีสัญญาณ Bullish Crossover จาก MACD ประกอบกับ RSI และ Stochastic ที่ต่างก็ฟื้นขึ้นจากเขต Oversold จึงน่าจะเห็นราคาวิ่งขึ้นได้ต่อเนื่อง โดยประเมินแนวต้านไว้ที่ 5.50 และ 5.85 บาท ตามลำดับ
 
 